  Z A P I S N I K

22. sjednice Vijeća Mjesnog odbora Petruševec, 
održane 28. veljače 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić

OSTALI PRISUTNI
Namik Redžepi, Sakib Bošković

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 21. sjednice Vijeća Mjesnog odbora Patruševec. S obzirom da nema primjedbi zapisnik se jednoglasno usvaja. 

Predsjednik Kristijan Rašić predlaže da se doda još jedna točka dnevnog reda vezana uz proslavu Dana Mjesnog odbora Petruševec.  

Sukladno prijedlogu predsjednika Rašića prijedlog daje se na glasanje prijedlog izmijenjenog dnevnog reda, nakon čega se utvrđuje da je jednoglasno donesen  


D N E V N I     R  E D

1. Izvješće o radu Vijeća Mjesnog odbora Petruševec za 2022. godinu.
1. Donošenje Programa rada Vijeća Mjesnog odbora Petruševec za 2023.
1. Zaključak o mogućnosti raspolaganja zemljištem k.č. 2977/1 i dijelom k.č. 2976/1 k.o Žitnjak.
1. Zaključak o prijedlogu utroška sredstava s pozicije ONRP.
1. Korištenje prostora MS Petruševec – Domovinski pokret.
1. Proslava dana Mjesnog odbora Petruševec.
1. Aktualna komunalna problematika. 
1. Razno: izvješća, pitanja i  prijedlozi.





Ad 1.) Izvješće o radu Vijeća Mjesnog odbora Petruševec za 2022. godinu.

	Predsjednik Vijeća Kristijan Rašić ukratko upoznaje nazočne o radu Vijeća u protekloj godini, a koje su i svi vijećnici primili s materijalima. U izvješću se navodi broj održanih sjednica, broj donesenih akata, odgovori na akte i izvješće je vrlo temeljito.
Otvara raspravu.
Nitko se ne javlja za riječ i prijedlog se daje na glasovanje.
Nakon provedenog glasovanja konstatira da Vijeće jednoglasno prihvaća 

IZVJEŠĆE O RADU
Vijeća mjesnog odbora Petruševec
za  2022. godinu

U 2022. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća.

Sjednicama je prisustvovalo prosječno po 5 članova Vijeća (100%). Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Prosječno trajanje sjednica Vijeća bilo je 1,00 sat. 
Na sjednicama  se ukupno raspravljalo o 32 točke dnevnog reda i doneseno je 39 akata:
· Godišnji obračun Mjesnog odbora Petruševec za 2022., Financijski plan Mjesnog odbora za 2022. god. i Prijedloge prioriteta za Plan malih komunalnih akcija za 2022. god., te  Program rada Vijeća Mjesnog odbora za 2022.god.
· Vijeće je dalo pozitivno mišljenje na sve zahtjeve za povremeno korištenje prostora Mjesnog odbora.
· Vijeće Mjesnog odbora je donijelo zaključak o utrošku korištenju sredstava s pozicije 3299 NESPOMENUTI RASHODI POSLOVANJA i  zaključke o korištenju sredstava
· na 12 sjednica Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima.

Predsjednik Vijeća redovito je sazivao sjednice Vijeća, predlagao dnevni red i predsjedavao svim sjednicama Vijeća u 2022. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovao Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Petruševec dostavljajući zapisnike i zaključke sa sjednica Vijeća.



Ad 2.) Donošenje Programa rada Vijeća mjesnog odbora Petruševec za 2023.

Članovi Vijeća primili su prijedlog Programa rada Vijeća mjesnog odbora Petruševec za 2023. 
Nakon kratkog izvješća predsjednika Vijeća, vijećnici nemaju nikakvih primjedbi na Program rada Vijeća mjesnog odbora Petruševec za 2023. tako da Vijeće jednoglasno donosi 


Program rada Vijeća Mjesnog odbora Petruševec		                                         			           za 2023.

a) Polazne odrednice

	Vijeće Mjesnog odbora Petruševec polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Petruševec.
	Naravno, polazne odrednice i ciljevi i zadaci programa rada Vijeća Mjesnog odbora Petruševec ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Petruševec kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Petruševec s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Petruševec koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Petruševec.
10. Posebnost Mjesnog odbora Petruševec je briga o vodocrpilištu Petruševec.
11. Nedoneseni, odnosno nedorečeni urbanistički planovi što usložnjava legalizaciju postojećih i izgradnju novih objekata u MO Petruševec.
12. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Petruševec s građanima,
· suradnje Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Petruševec a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Petruševec postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Petruševec o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Petruševec s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Petruševec selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Petruševec koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Petruševec.
5. Permanentno nastojanje za što učinkovitijom suradnjom Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.
6. Inicirati i predlagati kroz proceduru rješavanja bespravne gradnje, zaštite okoliša, vodocrpilišta i donošenje urbanističkih planova u Mjesnom odboru Petruševec.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Petruševec će u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Petruševec, te prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Petruševec.
b) Prioriteta za Plan komunalnih aktivnosti:
· Vijeću Gradske četvrti Peščenica-Žitnjak
c) Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
d) Program održavanja komunalne infrastrukture (kontinuirano kroz cijelu godinu)

3. Davanje mišljenja o prijedlozima akata i programima koja od Vijeća Mjesnog odbora Petruševec zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Petruševec (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Petruševec (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2024. (listopad-prosinac 2023.)
6. Donošenje Plana MKA za 2024. za Mjesni odbor Petruševec (listopad-prosinac 2023.)
7. Donošenje Financijskog plana Vijeća Mjesnog odbora Petruševec za 2023. (siječanj- ožujak 2023.)
8. Donošenje Izvješća o radu Vijeća Mjesnog odbora Petruševec za 2022. (veljača- svibanj 2023).
9. Donošenje Programa rada Vijeća Mjesnog odbora Petruševec za 2023. (veljača – kolovoz 2023)
10. Donošenje Godišnjeg obračuna Vijeća Mjesnog odbora Petruševec za 2023. (rujan - prosinac 2023.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Petruševec (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Petruševec (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Petruševec.
· suradnji Vijeća Mjesnog odbora Petruševec s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Petruševec, te o izvršenju proračunskih stavki koje se odnose na Gradski ured za mjesnu samoupravu Grada Zagreba.


		Ad 3.) Zaključak o mogućnosti raspolaganja zemljištem k.č. 2977/1 i dijelom k.č. 2976/1 k.o Žitnjak.

	Predsjednik Vijeća Kristijan Rašić upoznaje nazočne da je pristigao zahtjev Gradskog ureda za upravljanje imovinom i stanovanje, a vezano da Vijeće da suglasnost za raspolaganje zemljišta k.č. 2977/1 i dijelom k.č. 2976/1 k.o Žitnjak. Napominje da se treba očitovati dali je isto zemljište potrebno zadržati u vlasništvu Grada Zagreba, odnosno predviđa li se privođenje namjeni predmetnog zemljišta te je li isto predviđeno u planovima i programima Vijeća odnosno planira li se isto uvrstiti u planove i programe mjesne samouprave. Napominje da je zahtjev predala Marina Sruk radi utvrđivanja građevne čestice.
Otvara raspravu.
Nakon rasprave u kojoj sudjeluju svi vijećnici Vijeće jednoglasno donosi slijedeći 


Z a k l j u č a k
o raspolaganju zemljišta k.č. 2977/1 i dijela 2976/1 k.o. Žitnjak

1. Vijeće Mjesnog odbora Petruševec u postupku davanja očitovanja na temelju dopisa Gradskog ureda za imovinsko-pravne poslove i imovinu Grada KLASA: 940-01/23-003/32; URBROJ: 251-11-33-1/003-23-2., suglasno je/nije suglasno s raspolaganjem  k.č. 2977/1 i dijelom k.č. 2976/1  k.o. Žitnjak, jer ista nije predviđena u planovima ili programima mjesne samouprave, planu malih komunalnih akcija i sl. i isto se ne planira uvrstiti u planove ili programe mjesne samouprave, planu malih komunalnih akcija i drugo.  

Ovaj zaključak dostavit će se Vijeću Gradske četvrti Peščenica – Žitnjak na daljnje postupanje


Ad 4.) Zaključak o prijedlogu utroška sredstava s pozicije ONRP

Predsjednik Vijeća, Kristijan Rašić napominje da treba napraviti Plan iz sredstva  „Ostalih nespomenutih rashoda poslovanja“ pa predlaže da se sredstva raspodjele.
Otvara raspravu.
Nakon rasprave Vijeće jednoglasno donosi 

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA

1.	Vijeće Mjesnog odbora Petruševec  na poziciji 279-3299 za 2022. ima 630 EUR-a.

2.	Vijeće Mjesnog odbora Petruševec  predlaže utrošak sredstava iz točke 1. ovog zaključka na sljedeći način:

1.   Nepredviđeni troškovi (vijenci, svijeće i sl.)			                         230 EUR
2.   Promocija gradske četvrti                                                                                      340 EUR

Ukupno:		                         630 EUR

3.	Ovaj će zaključak biti dostavljen Gradskom uredu za mjesnu samoupravu, civilnu zaštitu
       i sigurnost.



Ad 5.) Korištenje prostora MS Petruševec – Domovinski pokret

	Predsjednik Vijeća Kristijan Rašić izvješćuje nazočne da je pristigao jedan zahtjev za produljenje korištenja prostora i to od stranke Domovinski pokret.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi




Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora Mjesne samouprave Petruševec te:
- donesi zaključak o korištenja prostora MS Petruševec politčkoj stranci Domovinski pokret, Vlaška 81a, kojeg zastupa Marko Jelemčić, i to u terminu srijedom od 18,00 – 20,00 sati.


Ad 6.) Proslava Dana Mjesnog odbora Petruševec.

Predsjednik Vijeća Mjesnog odbora Kristijan Rašić izvještava nazočne da se dana 15. lipnja 2023. održava Dan Mjesnog odbora Petruševec. Napominje da se u dogovoru s ugostiteljima i gospodarstvenicima iz Mjesnog odbora želi organizirati proslava. Plan je uz samo natjecanje i organizirati razna natjecanja (nogomet, stolni tenis, šah, bela) te pobjednike nagraditi madaljama i peharima, a popratno tome sa strane ugostitelja bila bi organizirana hrana i živa muzika. Da bi se sve to moglo održati potrebno je zatražiti priključak električne energije u parkiću na Radničkoj cesti.
Otvara raspravu. 
U raspravi sudjeluju svi vijećnici te jednoglasno donose sljedeći

Z A K LJ U Č A K
o obilježavanju „Dana Mjesnog odbora Petruševec“

1. Vijeće Mjesnog odbora Peščenica donosi odluku da se obilježavanje „Dana Mjesnog odbora Peščenica“ održi 15. lipnja 2023.  (srijeda) u vidu sportskih, kulturnih, edukativnih, zdravstvenih i ostalih programa i događanja koja će se održati i 16.17. i 18 lipnja 2023.

2. [bookmark: _GoBack]Ovaj zaključak biti će dostavljen Vijeću Gradske četvrti Peščenica-Žitnjak.


Z a k l j u č a k

o priključku električne energije

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· priključka električne energije u dječjem i sportskom igralištu (Radnička cesta k.č. 2569/3) zbog održavanja dana MO Petruševec.
· ovaj zaključak dostavlja se Vijeću Gradske četvrti na postupanje
Ad 7.) Aktualna komunalna problematika

Predsjednik Vijeća Mjesnog odbora Kristijan Rašić napominje da je dobio upit stranke A.J. za postavu prometnog ogledala u ulici I. Petruševec IV odvojak od kbr 21-35 na ulicu I. Petruševec IV odvojak. 
Otvara raspravu.
Nakon rasprave Vijeće jednoglasno donosi 

Z a k l j u č a k

o postavljanju prometnog ogledala u ulici I. Petruševec IV. odvojak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja prometnog ogledala u ulici I. Petruševec IV odvojak od kbr. 21-35 na ulicu  I. Petruševec IV odvojak.
· ovaj zaključak dostavlja se Vijeću Gradske četvrti na postupanje

Vijećnik Mile Komljenović napominje da bi u ulici Novi Petruševec I. odvojak trebalo pregledati i popraviti hidrant. Ukazuje na to da je nedavno došlo do požara u obiteljskoj kući, te se prilikom gašenja trebalo spojiti na hidrant ali je to bilo nemoguće. Navode kao razlog neispravan vijak koji otvara ventil i pušta vodu. 
Otvara raspravu.
Nakon kratke rasprave vijećnici jednoglasno donose

Z a k l j u č a k

o popravku hidranta u ulici Novi Petruševec I odvojak kod kbr. 20

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· hitnog popravka hidranta u ulici Novi Petruševec I. odvojak kod kbr. 20 (nedavno je došlo do požara u obiteljskoj kući te se bilo nemoguće spojiti na hidrant zbog neispravnog vijka koji otvara ventil za vodu)
· ovaj zaključak dostavlja se Vijeću Gradske četvrti na postupanje

Vijećnik Luka Bojev ukazuje na problem nedostatka koševa u dječjem parkiću u Novom Petruševcu. Napominje da se provjeri tko i je odvezao i zašto, te da se postave novi. 
Otvara se rasprava.
Nakon kratke rasprave vijećnici jednoglasno donose

Z a k l j u č a k

o postavljanju koševa za otpatke na dječjem i sportskom igralištu u Novom Petruševcu

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postavljanja koševa za otpatke na dječjem  i sportskom igralištu u Novom Petruševcu (koševi za otpatke su postojali ali ih sada nema).
· ovaj zaključak dostavlja se Vijeću Gradske četvrti na postupanje.

Građanin Sakib Bošković iz I. Petruševca IV. odvojka 38 napominje da je prilikom izgradnje odvodne mreže u ulici njegova cijev niža od cijevi na ulici. Ukazuje da mu je tada izgrađen šaht u koji je ugrađena pumpa za prepumpavanje. Sad je ta ista pumpa dotrajala i istrunula pa je potrebna zamjena. Gospodin S. Bošković naglašava da su ga u vodovodu i odvodnji uputili na Gradski ured za Mjesnu samoupravu odnosno Vijeću Mjesnog odbora.
Predsjednik Vijeća otvara raspravu.
Nakon kratke rasprave vijeće jednoglasno donosi sljedeći



Z a k l j u č a k

o zamjeni dotrajale pumpe za prepumpavanje

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· zamjene dotrajale pumpe za prepumpavanje u ulici I. Petruševec IV. odvojak kbr. 38 (privatno vlasništvo – Vodoopskrba i odvodnja uputila na VMO)
· ovaj zaključak dostavlja se Vijeću Gradske četvrti na postupanje.

Građanin Namik Redžepi žali se da u njegovom susjedstvu postoji kuća za koju vjeruje da je gradska ili državna. Ukazuje vijećnicima da je u navedenoj kući na adresi I. Petruševec 95 stanovala starica o kojoj je brinula njegova obitelj i da je u razgovorima isticala da je kuća gradska. Sada, nedugo nakon njene smrti uselila se nekakva obitelj koja neprestano radi probleme (paleži iz kojih se širi nesnosan miris, rezanje drva iza kuće). Moli mjesni odbor da poduzme radnje koje su u njihovoj nadležnosti i da se obrate nadležnim službama za pomoć.
Predsjednik Vijeća otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k

o ispitivanju vlasništva nekretnine u ulici I. Petruševec 95

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· ispitivanja vlasništva nekretnine u ulici I. Petruševec 95, te udaljavanje nelegalno useljenih osoba.
· izvadak iz zemljišne knjige u prilogu. 
· ovaj zaključak dostavlja se Vijeću Gradske četvrti na postupanje.

Predsjednik Vijeća Mjesnog odbora Kristijan Rašić napominje kako u uredu Mjesnog odbora  nema računala potrebnog za rad, te da se zamoli Vijeće Gradske četvrti dali bi se isto moglo osigurati.
Vijećnici jednoglasno donose


Z a k l j u č a k

o nabavi računala za Mjesni odbor Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u okviru svoje nadležnosti pokrene postupak:

· nabave računala, printera i skenerapotrebnih za rad Mjesnog odbora Petruševec
· ovaj zaključak dostavlja se Vijeću Gradske četvrti na postupanje.
Ad 7.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić

Zagreb, 28. veljače 2023.
Predsjednik
Vijeća Mjesnog odbora
Petruševec
_______________________
 Kristijan Rašić
